ข้อบังคับเจ้าพนักงานจราจรทางบกจังหวัดนนทบุรีข้อบังคับเจ้าพนักงานจราจรทางบกจังหวัดนนทบุรีว่าด้วยการห้ามจอดรถในเขตอำเภอเมืองนนทบุรีจังหวัดนนทบุรี ด้วยในพื้นที่อำเภอเมืองนนทบุรีจังหวัดนนทบุรี มีหน่วยงานทางราชการ สถานศึกษา ขนาดใหญ่เป็นจำนวนมากมีการเจริญเติบโตของที่พักอาศัยขนาดใหญ่อย่างต่อเนื่อง และเป็นพื้นที่เชื่อมต่อจากต่างจังหวัดเข้าสู่กรุงเทพมหานครทำให้สภาพการจราจรในถนนต่าง ๆ หนาแน่น คับคั่งตลอดทั้งวันกอปรกับระบบการจราจรที่ใช้อยู่แต่เดิมไม่สามารถรองรับสภาพการจราจรในสภาวะปัจจุบันได้ทั้งในถนนสายหลักและสายรองเพื่อให้เกิดความสะดวกและปลอดภัยในการจราจรในเขตจังหวัดนนทบุรี อาศัยอำนาจตามความในมาตรา ๑๓๙ แห่งพระราชบัญญัติจราจรทางบกพ.ศ. ๒๕๒๒ ผู้บังคับการตำรวจภูธรจังหวัดนนทบุรี ในฐานะเจ้าพนักงานจราจรจึงออกข้อบังคับต่อไปนี้๑. ข้อบังคับนี้เรียกว่า ข้อบังคับเจ้าพนักงานจราจรจังหวัดนนทบุรี ว่าด้วยการห้ามจอดรถในเขตอำเภอเมืองนนทบุรี จังหวัดนนทบุรี๒.ข้อบังคับนี้ให้ใช้ตั้งแต่วันถัดจากวันประกาศในราชกิจานุเบกษาเป็นต้นไป[๑]๓.ห้ามจอดรถทุกชนิดในถนนประชาราษฎร์ อำเภอเมืองนนทบุรีจังหวัดนนทบุรี ตั้งแต่สามแยกศรีพรสวรรค์ถึงสี่แยกติวานนท์ ช่วงเวลา ๐๖.๐๐ น. ถึงเวลา ๐๙.๐๐ น. และตั้งแต่สี่แยกติวานนท์ถึงสามแยกศรีพรสวรรค์ ช่วงเวลา ๑๕.๐๐ น. ถึงเวลา ๒๐.๐๐ น.๔.ห้ามหยุดรถหรือจอดรถทุกชนิดในถนนประชาราษฎร์อำเภอเมืองนนทบุรี จังหวัดนนทบุรี ตั้งแต่สามแยกศรีพรสวรรค์ถึงท่าน้ำนนทบุรี ตั้งแต่เวลา ๐๖.๐๐ น. ถึงเวลา ๒๐.๐๐ น.และห้ามจอดรถฝั่งตรงข้ามตลอดเวลา (ยกเว้นแต่รถโดยสารประจำทาง ให้หยุดรถรับส่งผู้โดยสารในช่องเดินรถประจำทางได้)๕.ห้ามจอดรถทุกชนิดในถนนพิบูลสงครามอำเภอเมืองนนทบุรี จังหวัดนนทบุรี ขาเข้า ตั้งแต่สามแยกศรีพรสวรรค์ถึงสะพานข้ามคลองบางเขน(สุดเขตอำเภอเมืองนนทบุรี) ช่วงเวลา ๐๖.๐๐ น. ถึงเวลา ๐๙.๐๐ น. และขาออกตั้งแต่สะพานข้ามคลองบางเขน ถึงสามแยกศรีพรสวรรค์ ตั้งแต่เวลา ๑๕.๐๐ น. ถึงเวลา๒๐.๐๐ น.๖.ห้ามจอดรถทุกชนิดในถนนนนทบุรี ๑อำเภอเมืองนนทบุรี จังหวัดนนทบุรี ตั้งแต่สะพานข้ามคลองบางซื่อ ถึงแยกถนนนนทบุรี ๑ตัดถนนเลี่ยงเมืองและตั้งแต่เชิงสะพานข้ามคลองบางแพรกฝั่งกรมราชทัณฑ์ถึงถนนนนทบุรี ๑ตัดถนนประชาราษฎร์ (แยกหน้าอำเภอเก่า) ตลอดแนวทั้งขาเข้าและขาออก ตั้งแต่เวลา ๐๖.๐๐ น. ถึงเวลา ๐๙.๐๐ น. และตั้งแต่เวลา ๑๕.๓๐ น.ถึงเวลา ๑๙.๐๐ น.๗.ห้ามหยุดรถหรือจอดรถทุกชนิดตลอดแนวตลอดเวลาในถนนนนทบุรี ๑ อำเภอเมืองนนทบุรี จังหวัดนนทบุรี ตั้งแต่แยกถนนนนทบุรี ๑ตัดถนนเลี่ยงเมืองถึงเชิงสะพานบางแพรกฝั่งสถานีบริการน้ำมันปิโตรเลี่ยมแห่งประเทศไทย (ป.ต.ท.)ทั้งขาเข้าและขาออก๘.ห้ามจอดรถทุกชนิดในถนนเลี่ยงเมืองอำเภอเมืองนนทบุรี จังหวัดนนทบุรีตั้งแต่สะพานข้ามคลองบางซื่อถึงสามแยกถนนเลี่ยงเมืองนนทบุรี (อตก.๓)ตลอดแนวทั้งขาเข้าและขาออก ตั้งแต่เวลา ๐๖.๐๐ น. ถึงเวลา ๐๙.๐๐ น. และตั้งแต่เวลา๑๖.๐๐ น. ถึงเวลา ๒๐.๐๐ น.๙.ห้ามจอดรถทุกชนิดในถนนเลี่ยงเมืองอำเภอเมืองนนทบุรี จังหวัดนนทบุรี ตั้งแต่แยกถนนเลี่ยงเมืองตัดถนนนนทบุรี ๑ถึงแยกถนนเลี่ยงเมืองตัดถนนพิบูลสงคราม ขาเข้า ช่วงเวลา ๐๖.๐๐ น. ถึงเวลา ๐๙.๐๐ น.และขาออก ช่วงเวลา ๑๖.๐๐ น. ถึงเวลา ๒๐.๐๐ น.๑๐.ห้ามหยุดรถหรือจอดรถทุกชนิดตลอดเวลาในถนนเลี่ยงเมืองตั้งแต่เชิงสะพานข้ามคลองบางแพรก ถึงปากซอยเลี่ยงเมือง ๑ ทั้งสองฝั่งขาเข้าและขาออก๑๑.ห้ามหยุดรถหรือจอดรถทุกชนิดในถนนต้นโพธิ์ตำบลสวนใหญ่ อำเภอเมืองนนทบุรี จังหวัดนนทบุรี ฝั่งขวา ตั้งแต่เวลา ๐๖.๐๐ น.ถึงเวลา ๐๘.๓๐ น. และเวลา ๑๖.๐๐ น. ถึงเวลา ๑๙.๐๐ น.และห้ามจอดรถหรือหยุดรถฝั่งซ้ายตลอดแนวตลอดเวลาตั้งแต่แยกหน้าบ้านพักศาลจังหวัดนนทบุรี ถึงแยกหน้าเรือนจำนนทบุรี๑๒.ข้อบังคับนี้มิให้ใช้บังคับกับรถเจ้าพนักงานขณะปฏิบัติหน้าที่หรือรถที่ได้รับอนุญาตจากเจ้าพนักงานจราจร๑๓.ข้อบังคับ ประกาศระเบียบใดที่ขัดหรือแย้งกับข้อบังคับฉบับนี้ให้ยกเลิก โดยใช้ข้อบังคับฉบับนี้แทนประกาศ ณ วันที่ ๒๕พฤศจิกายน พ.ศ. ๒๕๕๙พลตำรวจตรีสุศักดิ์ ปรักกมะกุลผู้บังคับการตำรวจภูธรจังหวัดนนทบุรีเจ้าพนักงานจราจรทางบกจังหวัดนนทบุรีชนิกา/ปริยานุช/จัดทำ๕ มกราคม ๒๕๖๐ปริญสินีย์/ตรวจ๓๑ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๖ ง/หน้า ๕๐/๒๖ ธันวาคม ๒๕๕๙